Baie van ons, ek inkluis, het 2020 begin met die bravade van die bestuurder van ’n Datsun 1400 bakkie. Teen middel Maart het 2020 egter, soos baie van hierdie bakkietjies, op sy dak beland.
My ou rympie geld, wat jy betaal vir ’n bate, speel ’n baie groot rol in die daaropvolgende opbrengs wat jy daaruit gaan verdien.
Daar is tans sekere segmente van die finansiële wêreld waar fundamentele waarhede skynbaar uitgedien geraak het en waar ’n aura van selfversekering die lug vul. Kom ons wees maar eerlik, die ewige pessimis vermag niks en my bekommernis kom nie uit ’n plek van pessimisme nie. Al wat ek weet, is dat dit ongelooflik goed kan gaan met ’n man in die casino, maar as hy lank genoeg daar bly, loop hy met net sy broek aan sy lyf en sy stert tussen sy bene daaruit.